Document ID: 32008D0286

KOMISJONI OTSUS,
17. märts 2008,
millega muudetakse otsuses 2007/176/EÜ esitatud elektrooniliste sidevõrkude, -teenuste ning nendega seotud vahendite ja teenuste standardite ja/või spetsifikaatide loetelu
(teatavaks tehtud numbri K(2008) 1001 all)
(EMPs kohaldatav tekst)
(2008/286/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse Euroopa Parlamendi ja nõukogu 7. märtsi 2002. aasta direktiivi 2002/21/EÜ elektrooniliste sidevõrkude ja -teenuste ühise reguleeriva raamistiku kohta (raamdirektiiv), (1) eriti selle artikli 17 lõiget 1,
olles konsulteerinud sidekomiteega,
ning arvestades järgmist:
(1)
Komisjon võttis vastu otsuse 2007/176/EÜ, (2) elektrooniliste sidevõrkude, -teenuste ning nendega seotud vahendite ja teenuste standardite ja/või spetsifikaatide loetelu. Selle loetelu VIII peatükk hõlmab ringhäälinguteenuste standardeid.
(2)
Mastaabisäästu saavutamiseks kogu Euroopa Liidus on oluline ühtlustada maapealsete teleringhäälinguteenuste mobiilseadmetele edastamise tingimusi. Komisjon on oma teatises mobiiltelevisiooni siseturu tugevdamise kohta (3) määratlenud digitaalse videoringhäälinguteenuse pihuterminalidele edastamise standardi DVB-H kõige sobivamaks standardiks maapealse mobiiltelevisooni edasisel arendamisel Euroopas ning andnud märku oma kavast lisada see standardite loetellu,
ON VASTU VÕTNUD KÄESOLEVA OTSUSE:
Artikkel 1
Otsuse 2007/176/EÜ lisas leiduva standardite loetelu VIII peatüki punktile 8.3 (digitaalne ringhääling) lisatakse järgmine standard:
„Digitaalne videoringhääling (edastussüsteemid pihuterminalidele)
DVB-H
ETSI EN 302 304
versioon 1.1.1”
Artikkel 2
Adressaadid
Käesolev otsus on adresseeritud liikmesriikidele.
Brüssel, 17. märts 2008

Labels: 12
7